CELEX: C2005/171/50
Language: et
Date: 2005-07-09 00:00:00
Title: Kohtuasi T-172/05: Armacell Enterprise GmbH 29. aprilli 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

9.7.2005   
            
            
               ET
            
            
               Euroopa Liidu Teataja
            
            
               C 171/30
            
         Armacell Enterprise GmbH 29. aprilli 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-172/05)
   (2005/C 171/50)
   Hagiavaldus esitati inglise keeles
   Armacell Enterprise GmbH, asukoht Münster (Saksamaa), esitas 29. aprillil 2005 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu. Hageja esindaja on advokaat O. Spuhler.
   Apellatsioonikojas oli teine menetluspool aktsiaselts NMC, asukoht Raeren (Belgia).
   Hageja palub esimese astme kohtul:
   
               —
            
            
               tühistada kostja esimese apellatsioonikoja 23. veebruari 2005. aasta otsus asjas R 552/2004-1;
            
         
               —
            
            
               mõista kostjalt välja kohtukulud.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Armacell Enterprise GmbH.
            
         
               Asjaomane ühenduse kaubamärk:
            
            
               Sõnamärk ARMAFOAM kaupadele klassis 20 (elastomeerist, termoplastist või reaktoplastist valmistatud vahutooted toote osana või lõpp-tootena) — taotlus nr 2 487 338.
            
         
               Teise kaubamärgi või tähise omanik vastulausemenetluses:
            
            
               Aktsiaselts NMC.
            
         
               Teine kaubamärk või tähis:
            
            
               Ühenduse sõnamärk NOMAFOAM kaupadele ja/või teenustele klassides 17, 19, 20, 27 ja 28 (pooltöödeldud plastikmaterjalid, polüetüleenvaht, ehitusmaterjalid (mittemetallist), …) — ühenduse kaubamärk nr 672 816.
            
         
               Vastulausete osakonna otsus:
            
            
               Lükata vastulause tagasi.
            
         
               Apellatsioonikoja otsus:
            
            
               Tühistada vaidlustatud otsus ja jätta ühenduse kaubamärgi taotlus rahuldamata.
            
         
               Esitatud õiguslikud alused:
            
            
               Nõukogu määruse nr 40/94 artikli 43 lõike 5 teise lause ja artikli 8 lõike 1 punkti b rikkumine, kuna kõnealuste kaubamärkide ja kaupade puhul ei esine segiajamise tõenäosust.